ORDE do 12 de maio de 2004 pola que se modifica a do 4 de marzo de 2004, pola que se fai pública a lista de deportistas recoñecidos como deportistas galegos de alto nivel no ano 2004, así como as solicitudes desestimadas e a súa causa.
CONSELLERÍA DE FAMILIA, XUVENTUDE, DEPORTE E VOLUNTARIADO — III. OUTRAS DISPOSICIÓNS — 28/05/2004

Con data do 10 de marzo de 2004, publicouse no Diario Oficial de Galicia a resolución do procedemento de recoñecemento de deportista galego de alto nivel no ano 2004, en cumprimento do Decreto 6/2004, do 8 de xaneiro, polo que se regula a cualificación destes e os programas de beneficios dirixidos a eles.
O dito acto administrativo non esgota a vía administrativa polo que os interesados, en virtude do disposto no artigo 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, e no seu exercicio do dereito de defensa, poden utilizar a impugnación na vía administrativa ou ben interpoñer directamente o recurso contencioso-administrativo ante a xurisdición contencioso-administrativa ao abeiro da Lei 29/1998, do 13 de xullo, reguladora da xurisdición contencioso-administrativa.
Presentados os recursos de reposición polos solicitantes José Carlos Adán Arias, Alberto Álvarez Flores, Andrés Manuel Díaz Díaz, Manuel Ángel Penas Blanco, Carmen Martínez Novas, Manuel Antonio Campos García e Ana Valín López, e unha vez avaliadas as súas alegacións, cómpre agora proceder á súa resolución e publicación que inciden nas listaxes establecidas pola Orde do 4 de marzo de 2004.
Así, vistos os antecedentes e tendo en conta o Decreto 195/2003, do 20 de marzo, polo que se establece a estrutura orgánica desta consellería, o Decreto 6/2004, do 8 de xaneiro, polo que se regula a cualificación dos deportistas galegos de alto nivel e os programas de beneficios dirixidos a eles, e a
Orde do 4 de marzo de 2004, a conselleira, no uso das súas atribucións,
RESOLVE:
Primeiro.-Estimar o recurso de reposición interposto por José Carlos Adán Arias e engadir o seu recoñecemento na relación de deportistas galegos de alto nivel que figuran no anexo I da Orde do 4 de marzo de 2004, podendo desfrutar dos beneficios atribuídos a esta consideración.
Segundo.-Desestimar os recursos presentados por Alberto Álvarez Flores, Andrés Manuel Díaz Díaz e Manuel Ángel Penas Blanco, por non considerar nas alegacións resultados deportivos non presentados durante a tramitación do expediente, e non cumprir o punto e) do artigo 3 do Decreto 6/2004, sobre a acreditación do nivel deportivo esixido na modalidade practicada de conformidade cos criterios establecidos na Orde do 20 de xaneiro de 2004. Confírmase así a súa inclusión na relación dos deportistas non recoñecidos que figura no anexo II da antedita Orde do 4 de marzo.
Terceiro.-Non admitir os recursos presentados por Carmen Martínez Novas, Manuel Antonio Campos García e Ana Valín López por presentarse con data de 13, 12 e 12 de abril respectivamente e polo tanto fóra do prazo esixido en cumprimento da Lei 30/1992, do 26 de novembro, de réxime xurídico das administracións públicas e do procedemento administrativo común, desde a publicación da Orde do 4 de marzo de 2004, e confirmar a súa inclusión na relación dos deportistas non recoñecidos que figura no seu anexo II.
Cuarto.-Contra esta presente orde pode interpoñerse o recurso contencioso-administrativo ante o Tribunal Superior de Xustiza de Galicia no prazo de dous meses contados desde o día seguinte a esta publicación, de conformidade co disposto no artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 12 de maio de 2004.
Pilar Rojo Noguera
Conselleira de Familia, Xuventude, Deporte
e Voluntariado